《宴卢十四南园得园韵》
唐代·元希声

超遥乘暇景，洒散绝浮喧。写望峰云出，开襟夏木繁。

野人怜狎鸟，游子爱芳荪。卧筱低临席，惊流注满园。

□然林下意，琴酌坐忘言。

作者简介：（六六二―七0七）唐朝洛阳人。隋兵部尚书岩曾孙，三岁便善草隶书，客有闻而谬之者，援豪立就，动有楷则，当时目曰神童。举进士，徵拜司礼博士，擢吏部侍郎。卒年四十六。《文苑英华、唐书宰相世系表》